**Valg til arbejdsmiljøorganisation på AU**

## Grib chancen og få indflydelse på vores fælles rammer Et godt arbejdsmiljø spiller en vigtig rolle i hverdagen. Aarhus Universitet er en stor arbejdsplads med mange ansatte på forskellige adresser. Nogle har deres daglige færden i et laboratorium, andre i et drivhus, på et kontor eller i en dyrestald. Alle steder er det vigtigt med et ordentligt arbejdsmiljø og gode rammer. Det er arbejdsmiljøorganisationen med til arbejde for.

**Stil op som arbejdsmiljørepræsentant**
Det gode arbejdsmiljø kræver engagement, systematik og en aktiv indsats fra en bred vifte af medarbejdere, der vil være med til at påvirke arbejdsmiljøet positivt. Stil op som arbejdsmiljørepræsentant i arbejdsmiljøgruppen for dit område og vær med til at løfte en vigtig opgave for både dig selv og dine kolleger. Alle medarbejdere uden ledelsesansvar, både VIP og TAP, kan stille op som arbejdsmiljørepræsentant. Du kan bl.a. se oversigten over repræsentationsområder på [AU’s arbejdsmiljøvalghjemmeside](http://medarbejdere.au.dk/administration/hr/arbejdsmiljoe/organisation/valgprocessen/)

Overalt på Aarhus Universitet skal der afholdes valg til arbejdsmiljøorganisationen. Valget gennemføres i februar 2015. Valgperioden er 3-årig fra 1. marts 2015 – 28. februar 2018.

**Valgmateriale og opstillingsblanket**
AU HR har udarbejdet en række informationsark, der beskriver nøglefunktioner i arbejdsmiljøorganisationen. Disse kan findes på [AU’s arbejdsmiljøorganisations hjemmeside](http://medarbejdere.au.dk/administration/hr/arbejdsmiljoe/organisation/)

Medarbejdere kan melde sig selv som kandidater til posten som arbejdsmiljørepræsentant ved at udfylde nedenstående blanket og indsende den til arbejdsmiljo@au.dk **snarest og senest den 16. februar 2015 kl 12.**

|  |
| --- |
| **Jeg vil gerne stille op som arbejdsmiljørepræsentant** |
| På: *(angiv institut, driftsområde mv)* |  |
| I: *(angiv arbejdsmiljøgruppe)* |  |
| Navn: |  |
| Telefon: |  |
| Mail: |  |
| AU ID: |  |